Pe 31.10.2016, primarul General Gabriela Firea dădea jurnaliștilor acces gratuit și nestingherit la locurile de parcare ale municipalității și la spectacolele organizate de instituțiile culturale din subordine.



Pentru că au existat ceva voci din sală (consilieri generali) care au rugat Primarul general să explice cum se vor întâmpla lucrurile efectiv - cum faci daca la Rodica Popescu Bitănescu Fest, de exemplu, se îngrămădesc cu 12 jurnaliști mai mulți decât capacitatea sălii, doamna Primar a spus - aceste lucrurile se întâmplă peste tot în Europa, orașe precum Paris, Viena chiar și Budapesta au astfel de facilități.

Când doamna Primar spune chestii, în mod instinctiv îmi vine să verific cele pe care le zice. Deci am scris la acele primării de peste tot în Europa. Concluzii - niciuna dintre primăriile europene menționate de doamna nu are facilități la parcare pentru jurnaliști. Toate primăriile au niște (nu toate) spectacole gratuite pentru toți cetățenii, acolo unde e rost de gratuitate (nici una dintre primăriile respondente nu are un sistem prin care jurnaliștii pot merge la piese de teatru, deci care asumă locuri în sală. E vorba despre expoziții ori târguri).



Mai jos, răspunsurile primăriilor (care, apropos, mi-au raspuns pe mail foarte rapid, mult sub cele 30 de zile ale noastre și fără să mă cheme la sediu pentru a plăti contravaloarea xeroxului :) ).



Deci, o dată în plus, doamna Primar spune de la microfonul instituției lucruri care nu sunt conforme cu realitatea. Ceea ce îmi întărește convingerea că trebuie verificat tot ce spune doamna - mă gândesc la o metodologie de verificare și pentru acel “cu ajutorul lui Dumnezeu am reușit să…”. Mă gândesc încă cum să fac.



Mai jos, capturi ale răspunsurilor primăriilor (sunt primării date drept exemplu de chiar doamna Primar):

1. Londra - fără locuri de parcare gratis + daca intrati pe link, veți vedea că aceste gratuități la spectacole fac referire la toți cetățenii:



2. Viena - fără locuri de parcare gratis + primăria are o serie de galerii unde are gratuități pentru toți cetățenii; cât despre teatre - acestea nu sunt în administrarea Primăriei.



3. Budapesta - nu există locuri de parcare gratis pentru jurnalisti.



4. Paris - nu există locuri de parcare gratis pentru jurnaliști + există o serie de manifestări artistice gratis, însă doar la spectacole/ expoziții unde nu sunt emise bilete cu locuri și sunt gratis pentru publicul larg.

